फरवरी से हर उपभोक्ता को तीन एलईडी बल्ब
राज्यके 60 लाख बिजली उपभोक्ताओं को फरवरी से किस्त पर एलईडी बल्ब मिलेगी। इस बल्ब को बेचने के लिए बिहार स्टेट पावर होल्डिंग कंपनी ने राज्य के सभी बिलिंग काउंटर की बगल में अलग से काउंटर खोलने का निर्देश दिया है। बिजली बिल अप टू डेट करने वाले उपभोक्ताओं को प्रति बल्ब 10 रुपया लेकर तीन एलईडी बल्ब दिया जाएगा। बल्ब की शेष किस्त बिजली बिल में जोड़ कर उपभोक्ताओं के घर जाएगा। बल्ब की कीमत 113 रुपया रखी गई है। इस बल्ब को लगाने के बाद उपभोक्ताओं को 50 फीसदी बिजली की बचत होगी। साथ ही कंपनी को भी उत्पादन के अभाव में कम बिजली की खरीद करनी पड़ेगी।
9वाट का होगा एलईडी बल्ब : पावरहोल्डिंग कंपनी के विशेष निर्देश के बाद उपभोक्ताओं को बल्ब मुहैया कराने वाली एनर्जी इफिसिएन्सी सर्विसेज लिमिटेड ने 9 वाट का एलईडी बल्ब देने का फैसला किया है, जो सामान्यतः 100 से 150 वर्गफीट के रूम में प्रर्याप्त रोशनी देगी।
औरखरीद सकते हैं सात बल्ब : अगरउपभोक्ता चाहे तो एक मुश्त में राशि जमा कर और 7 बल्ब खरीद सकते हैं। इसके लिए भी बिजली बिल का फोटोकाॅपी देना अनिवार्य है।
दूसरेफेज में किराएदारों को बल्ब देने की तैयारी : आमउपभोक्ताओं को एलईडी बल्ब मुहैया कराने के बाद दूसरे फेज में एनर्जी इफिसिएन्सी सर्विसेज लिमिटेड किरायदारों को एलईडी बल्ब मुहैया कराएगी। बिजली कंपनी ने इसकी तैयारी शुरू कर दी है। कंपनी के अभियंता आकलन करेंगे कि राज्य में कितने किराएदार हैं, जिन्हें एलईडी बल्ब देनी होगी। इस बल्ब को एक मुश्त में खरीदने के लिए किरायदारों को रेंट एग्रीमेंट देना अनिवार्य होगा।
hin_Deva hin_Deva hin_Deva hin_Deva hin_Deva